Official Journal L 231 , 17/09/2003 P. 0015 - 0018



A BIZOTTSÁG HATÁROZATA (2003. szeptember 12.) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, hét, iránymutatás nélküli európai műszaki engedély tárgyát képező termékre vonatkozó igazolási eljárásáról (az értesítés a C(2003) 3247. számú dokumentummal történt) (EGT vonatkozású szöveg) (2003/656/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a 93/68/EGK irányelvvel[1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre[2] és különösen annak 13. cikke (4) bekezdésére, mivel: (1) A Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, amelyiknek a legkisebb a költségigénye, és emellett megfelel a biztonsági követelményeknek is. Ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártásellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása. (2) A 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban. Ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása. (3) A 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít. (4) A 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek. A 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek. (5) Az e határozatban előírt intézkedések összhangban állnak az építésügyi állandó bizottság véleményével, ELFOGADTA EZT A HATÁROZATOT: 1. cikk Az I. mellékletben megjelölt termékek és termékcsaládok megfelelőségének igazolása olyan eljárással történik, amelynek során a gyártó saját kizárólagos felelősségi körében olyan üzemi gyártásellenőrzési rendszerrel rendelkezik, amely biztosítja, hogy a termék megfeleljen a vonatkozó műszaki előírásoknak. 2. cikk A II. mellékletben meghatározott termékek és termékcsaládok megfelelőségét a gyártó által működtetett üzemi gyártásellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében. 3. cikk A III. mellékletben meghatározott megfelelőségi igazolási eljárást az érintett európai műszaki engedélyekben meg kell jelölni. 4. cikk Ennek a határozatnak a tagállamok a címzettjei. Kelt Brüsszelben, 2003. szeptember 12-én. a Bizottság részéről Erkki LIIKANEN a Bizottság tagja I. MELLÉKLET - Felületi víz lepergetésére szolgáló termék - szervesfémvegyület-alapú hidrofób anyagok (EOTA ref.: 06.05/02): porózus építési anyagok kezelésére, elsősorban homlokzatokon. - Tömítőelemek, -profilok és -szalagok (EOTA ref.: 06.05/01 és 06.05/04): hézagtömítőként való felhasználásra magasépítési munkáknál, beleértve az épület időállásának érdekében végzett külső burkolást II. MELLÉKLET - Pontmegfogásos függőleges üvegezés (EOTA ref.: 04.04/25): szellőztetett függönyfal-homlokzatoknál vagy térhatároló függőleges üvegezésnél való felhasználásra. - Pontrögzítő (EOTA ref.: 06.02/03): függesztett burkolatok csapos rögzítésénél való felhasználásra. - Vízre veszélyes folyadékok tárolására, feltöltésére és kezelésére használt létesítmények elektrosztatikus feltöltődésének megakadályozására szolgáló bevonórendszer (EOTA ref.: 06.05/13): gyűjtőmedencék, -helyiségek, valamint vasbeton felületek bevonására egyes vízre veszélyes folyadékok kezelésének esetében. - Vízre veszélyes folyadékok tárolására, feltöltésére és kezelésére használt létesítményeknél használt bevonórendszer (EOTA ref.: 06.05/14): gyűjtőmedencék, -helyiségek, valamint vasbeton felületek bevonására egyes vízre veszélyes folyadékok kezelésének esetében. - Hézagtömítő masszák és profilok (EOTA ref.: 06.05/11 és 06.05/12): vízre veszélyes anyagok tárolására, feltöltésére és kezelésére használt létesítmények vagy azok részeinek hézagolására III. MELLÉKLET Megjegyzés: A következő termékcsaládoknál megadott felhasználási területek közül egynél több felhasználásra szánt rendszerek esetében az elismert szervnek a vonatkozó megfelelőségi igazolási rendszerekből származó feladatai halmozottak. Termékcsalád: ETA-ra váró, útmutató nélküli termékek (1/2) Megfelelőségi igazolási rendszerek Az alábbiakban felsorolt termék(ek) és tervezett felhasználási terület(ek) tekintetében az EOTA felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására: Termék(ek) Tervezett felhasználási terület(ek) Szint(ek) vagy osztály(ok) Megfelelőségi igazolási rendszer(ek) Pontmegfogásos függőleges üvegezés (EOTA ref.: 04.04/25) Magasépítési munkáknál - 1 Pontrögzítő (EOTA ref.: 06.02/03) Magasépítési munkáknál - 2 + Felületi víz lepergetésére szolgáló, szervesfémvegyület-alapú termék (EOTA ref.: 06.05/02) Magasépítési munkáknál - 4 Vízre veszélyes folyadékok tárolására, feltöltésére és kezelésére használt létesítmények elektrosztatikus feltöltődésének megakadályozására szolgáló bevonórendszer (EOTA ref.: 06.05/13) Magasépítési munkáknál - 2 + Vízre veszélyes folyadékok tárolására, feltöltésére és kezelésére használt létesítményeknél használt bevonórendszer (EOTA ref.: 06.05/14) Magasépítési munkáknál - 2 + Tömítőelemek, -profilok és -szalagok (EOTA ref.: 06.05/01 és 06.05/04) Magasépítési munkáknál - 4 Hézagtömítő masszák és profilok (EOTA ref.: 06.05/11 és 06.05/12) Magasépítési munkáknál - 2 + 1. rendszer: lásd a 89/106/EGK irányelv III. mellékletének 2. i. pontját, a minták ellenőrző vizsgálata nélkül. 2 + rendszer: Lásd a 89/106/EGK irányelv III. mellékletének 2. ii. pontjában az első lehetőséget, beleértve az üzemi gyártásellenőrzés valamely elismert szerv által történő igazolását az üzem és az üzemi gyártásellenőrzés alapvizsgálata, valamint az üzemi gyártásellenőrzés folyamatos felügyelete, értékelése és jóváhagyása alapján. 4. rendszer: lásd a 89/106/EGK irányelv III. melléklete 2. ii. pontjának harmadik lehetőségét. A rendszer előírásának olyannak kell lennie, hogy ott is alkalmazható legyen, ahol a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ezekben az esetekben - amennyiben a gyártó nem akarja a termék ilyen tekintetben vett teljesítményét közölni - a gyártó e tulajdonság ellenőrzésére nem kötelezhető. Termékcsalád: ETA-ra váró, útmutató nélküli termékek (2/2) Megfelelőségi igazolási rendszerek Az alábbiakban felsorolt termék(ek) és tervezett felhasználási terület(ek) tekintetében az EOTA felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására: Termék(ek) Tervezett felhasználási terület(ek) Szint(ek) vagy osztály(ok) Megfelelőségi igazolási rendszer(ek) Pontmegfogásos függőleges üvegezés (EOTA ref.: 04.04/25) Pontrögzítő (EOTA ref.: 06.02/03) Felületi víz lepergetésére szolgáló, szervesfémvegyület-alapú termék (EOTA ref.: 06.05/02) Vízre veszélyes folyadékok tárolására, feltöltésére és kezelésére használt létesítmények elektrosztatikus feltöltődésének megakadályozására szolgáló bevonórendszer (EOTA ref.: 06.05/13) Tűzzel szembeni viselkedésre vonatkozó előírások hatálya alá eső felhasználásra A1*, A2*, B*, C* --- A1**, A2**, B**, C**, D, E --- (A1-től E-ig)***, F 1 --- 3 --- 4 Vízre veszélyes folyadékok tárolására, feltöltésére és kezelésére használt létesítményeknél használt bevonórendszer (EOTA ref.: 06.05/14) Tömítőelemek, -profilok és -szalagok (EOTA ref.: 06.05/01 és 06.05/04) Hézagtömítő masszák és profilok (EOTA ref.: 06.05/11 és 06.05/12) 1. rendszer: lásd a 89/106/EGK irányelv III. mellékletének 2. i. szakaszát, a minták ellenőrző vizsgálata nélkül. 3. rendszer: lásd a 89/106/EGK irányelv III. melléklete 2. ii. szakaszának második lehetőségét. 4. rendszer: lásd a 89/106/EGK irányelv III. melléklete 2. ii. szakaszának harmadik lehetőségét. * Olyan termékek/anyagok, amelyre vonatkozóan a gyártási folyamatnak egy egyértelműen azonosítható szakasza a tűzzel szembeni viselkedés javulásával jár (pl. tűzgátló anyagok hozzáadása vagy szerves anyagok korlátozása). ** Olyan termékek/anyagok, amelyekre a * lábjegyzet nem terjed ki. *** Olyan termékek/anyagok, amelyeket nem kötelező a tűzzel szembeni viselkedésre vonatkozó vizsgálatnak alávetni (pl. termékek/anyagok, amelyek a módosított 96/603/EK határozat szerint az A1 osztályba tartoznak). A rendszer előírásának olyannak kell lennie, hogy ott is alkalmazható legyen, ahol a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ezekben az esetekben - amennyiben a gyártó nem akarja a termék ilyen tekintetben vett teljesítményét közölni - a gyártó e tulajdonság ellenőrzésére nem kötelezhető. [1] HL L 220., 1993.8.30., 1. o. [2] HL L 40., 1989.2.11., 12. o.